UZNESENIE VLÁDY SLOVENSKEJ REPUBLIKY
č. 132
zo 14. februára 2001

k návrhu na ratifikáciu Dohovoru o právomoci, rozhodnom práve, uznávaní a výkone a spolupráci v oblasti rodičovských práv a povinností a opatrení na ochranu dieťaťa z 19. októbra 1996 podpísaného Slovenskou republikou v Haagu 1. júna 1999 

Číslo materiálu:	3287/2000	
Predkladateľ:	minister spravodlivosti 	
Vláda
A.	súhlasí
A.1.	s ratifikáciou Dohovoru o právomoci, rozhodnom práve, uznávaní a výkone a spolupráci v oblasti rodičovských práv a povinností a opatrení na ochranu dieťaťa z 19. októbra 1996 (ďalej len „dohovor“) s výhradou k čl. 55 dohovoru tohto znenia:
„Podľa článku 60 Dohovoru si Slovenská republiky vyhradzuje právomoc svojich orgánov na prijímanie opatrení na ochranu nehnuteľného majetku dieťaťa, ktorý sa nachádza na území Slovenskej republiky a vyhradzuje si právo neuznať rodičovské právo alebo povinnosť alebo opatrenie v rozsahu, v ktorom je nezlučiteľné s opatrením prijatým vo vzťahu k takémuto majetku jej orgánmi.“
a vyhlásením k čl. 34 ods. 2 dohovoru tohto znenia:
„Slovenská republika vyhlasuje, že žiadosti podľa čl. 34 ods. 1 Dohovoru sa smú zasielať jej orgánom len prostredníctvom ústredného orgánu.“;
B.	určuje
B.1.	Ministerstvo spravodlivosti SR ako ústredný orgán podľa čl. 29 dohovoru, 
B.2.	Ministerstvo práce, sociálnych vecí a rodiny SR ako orgán na vykonávanie čl. 33 dohovoru, 
B.3.	Centrum pre medzinárodnoprávnu ochranu detí a mládeže ako orgán na vydávanie osvedčení podľa čl. 40 dohovoru;
C.	odporúča
prezidentovi SR
C.1.	ratifikovať dohovor po vyslovení súhlasu Národnej rady SR s uplatnením výhrady k čl. 55 dohovoru a s vyhlásením k čl. 34 dohovoru;
D.	poveruje
predsedu vlády
D.1.	predložiť dohovor na vyslovenie súhlasu Národnej rade SR, 
ministra spravodlivosti 
D.2.	odôvodniť návrh na vyslovenie súhlasu s dohovorom v Národnej rade SR;
E.	ukladá
ministrovi spravodlivosti 
E.1.	požiadať ministra zahraničných vecí vykonať príslušné opatrenia spojené s nadobudnutím platnosti dohovoru pre Slovenskú republiku, 
E.2.	požiadať ministra zahraničných vecí zabezpečiť uverejnenie dohovoru po nadobudnutí jeho platnosti pre Slovenskú republiku v Zbierke zákonov SR,
E.3.	požiadať ministra zahraničných vecí oznámiť určenie orgánov podľa bodu B.1 a B.2 tohto uznesenia Stálemu byru Haagskej konferencie medzinárodného práva súkromného podľa čl. 45 ods. 1 dohovoru.
Vykonajú:	predseda vlády
minister spravodlivosti
minister práce, sociálnych vecí a rodiny
minister zahraničných vecí
Na vedomie:	prezident SR
predseda Národnej rady SR